এটি সপোন দিঠকত পৰিণত হোৱাৰ পূৰ্বেই হেৰাই গ'ল! ভাৰতীয় সেনাত যোগদান কৰাৰ বাবে ১৭বছৰীয়া কিশোৰ জনে প্ৰতিদিনে কৰি আছিল কঠোৰ অনুশীলন।
কিন্তু নিয়তিৰ নিষ্ঠুৰ পৰিহাস, কালি সলিল সমাধি ঘটে কিশোৰজনৰ।
ষষ্ঠী পূজাৰ দিনা গোলোকগঞ্জৰ বিচনদৈৰ সত্যেন ৰায়ৰ পুত্ৰ ৰাহুল ৰায়ে চাপৰ থানাৰ অন্তৰ্গত শালকোচাৰ হাতীপোতাৰ ৰাভাপাৰাত থকা মোমায়েকৰ ঘৰত ফুৰিবলৈ আহিছিল।
মোমায়েকৰ ঘৰৰ পৰা কালি নিজ গৃহলৈ উভটাৰ কথা আছিল ৰাহুলৰ। কিন্তু নিয়তিৰ কৰাল গ্ৰাসত অকাল মৃত্যুক সাবটিলে কিশোৰজনে।
জানিব পৰা মতে শনিবাৰে দুপৰীয়া ৮/১০ জন লগৰীয়াৰ সৈতে মোমায়েকৰ ঘৰৰ সমীপতে থকা এটা পুখুৰীত গা-ধুবুলৈ গৈছিল ৰাহুল। কিন্তু দূৰ্ভাগ্যবশতঃ পুখুৰীত গা ধুই থাকোতে সলিল সমাধি ঘটে ৰাহুলৰ।
ইপিনে লগৰীয়া কেইজনেও ভয়ত বিহ্বল হৈ কথাটো গোপন কৰি ৰাখে। বহু সময় ধৰি ৰাহুল মোমায়েকৰ ঘৰলৈ উভতি নহাত স্থানীয় ৰাইজে সন্ধান কৰে যদিও বিফল হোৱাৰ পিছত আৰক্ষীক খবৰ দিয়াত শালকোচা আৰক্ষী আৰু এছ, ডি, আৰ, এফ বাহিনীৰ এটা দল উক্ত স্থানত উপস্থিত হৈ পুখুৰীটোত অভিযান চলাই শনিবাৰে বিয়লি কিশোৰজনৰ মৃতদেহটো উদ্ধাৰ কৰিবলৈ সক্ষম হয়।
মৃতদেহ উদ্ধাৰ হোৱাৰ লগে লগে কান্দোনত ভাঙি পৰে পৰিয়াল লোক আৰু স্থানীয় ৰাইজ।কিশোৰজনৰ অকাল বিয়োগত সমগ্ৰ অঞ্চলটোত শোঁকৰ ছাঁ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
